EkBass/fiwiki-20250220-pages-articles huggingface dataset:
Murrieta

Murrieta on Riversiden piirikunnassa Etelä-Kaliforniassa sijaitseva yhdysvaltalainen kaupunki.City History Murrieta, CA, viitattu 7.12.2023 Espanjalainen Esequial Murrieta osti nykyisen Murrietan alueelta 1800-luvulla laaksoisen maa-alueen aikoessaan siirtää lammastilansa toiminnan sinne keskisestä Kaliforniasta. Hän kuitenkin päätti palata Espanjaan avioituakseen ja luovutti alueen nuoremman veljensä Juanin hallintaan. Juan Murrieta toi laaksoon vuonna 1873 noin 100 000 lammasta. Murrietaan tuli rautatieyhteys vuonna 1882, ja vuoteen 1890 mennessä siitä kasvoi 800 ihmisen asuttama asutuskeskus. Junayhteys katkesi vuonna 1935, mutta viisikymmentä vuotta myöhemmin Interstate 15 -tie laajeni Murrietaan, jolloin voimakas kasvu käynnistyi uudelleen. Kaupungin aseman Murrieta sai 1. heinäkuuta 1991. Tuolloin asukkaita oli yli 24 000; vuonna 1980 Murrietassa oli ollut arviolta vain noin 2 200 asukasta. Vuoden 2020 väestönlaskennan mukaan Murrietan asukasluku oli jo 110 949.Murrieta city, California Census Bureau Profile, viitattu 7.12.2023 Murrietan vetovoimatekijöihin ovat kuuluneet Kalifornian mittapuilla suhteellisen matalat elinkustannukset ja yhdet Etelä-Kalifornian matalimmista rikosluvuista. Murrietan tunnettuihin asukkaisiin on kuulunut siellä syntynyt ja varttunut golfaaja Rickie Fowler.Sam Tremlett, 20 Things You Didn’t Know About Rickie Fowler Golf Monthly 18.6.2023, viitattu 7.12.2023 == Lähteet == Luokka:Kalifornian kaupungit
Christian Günther Bernstorff

Christian Günther Bernstorff (3. huhtikuuta 1769 Kööpenhamina, Tanska – 28. maaliskuuta 1835 Berliini, Preussin kuningaskunta) oli tanskalainen kreivi ja maan ulkoministeri vuosina 1797–1810. Hänen seurasi virassa isäänsä Andreas Peter Bernstorffia. Napoleonin sotien aikana Bernstorff pyrki pitämään maansa neutraalina, mutta Englannin hyökättyä Kööpenhaminaan Tanska ajautui sotaan Englantia vastaan Ranskan puolella. Bernstorff vastusti tätä ja erosi virasta 1810, minkä jälkeen hänestä tuli Tanskan ulkoministeri Wienissä 1811–1816. Vuonna 1818 hänestä tuli Preussin ulkoministeri. ==Lähteet== ==Aiheesta muualla== Luokka:Tanskalaiset aateliset Luokka:Tanskan ulkoministerit Luokka:Tanskalaiset diplomaatit Luokka:Kreivit Luokka:Vuonna 1769 syntyneet Luokka:Vuonna 1835 kuolleet
Bernstorff

Bernstorff on tanskalainen saksalaisperäinen aatelissuku, joka tunnetaan 1300-luvulta alkaen. ==Sukuun kuuluneita== * Andreas Peter Bernstorff (1735–1797), kreivi ja ulkoministeri 1773–1780 ja 1784–1797 * Christian Günther Bernstorff (1769–1835), kreivi ja ulkoministeri 1797–1810 * Johan Hartvig Ernst Bernstorff (1712–1772), kreivi ja ulkoministeri 1751–1770 ==Lähteet== ==Aiheesta muualla== Luokka:Aatelissuvut Luokka:Tanskan aateli
Natur og Ungdom

Natur og Ungdom (lyh. NU) on Norjan luonnonsuojeluliiton nuorisotoiminnasta vastaava ympäristöjärjestö, joka on perustettu vuonna 1967. Vuonna 2017 järjestöllä oli noin 8 000 jäsentä. Ulydigaksjon mot olje.jpg|Järjestön aktiiveja osoittamassa mieltään öljynporausta vastaan vuonna 2011. ==Lähteet== ==Aiheesta muualla== * Järjestön verkkosivut Luokka:Norjalaiset järjestöt Luokka:Ympäristöjärjestöt Luokka:Nuorisojärjestöt
Sven Strandén

Sven ”Svenkka” Strandén (18. huhtikuuta 1943 Espoo – 11. joulukuuta 2012 Loviisa) oli suomalainen ruotsinkielinen toimittaja. Hän kirjoitti kirjan Anna anteeksi eno että katosin, jossa hän kertoo sapattivuodestaan Etelä-Euroopassa sekä kirjan Onko isillä drakula, joka kertoo alkoholiongelmista. Strandén sai Topelius-palkinnon 2005. Hän teki paljon radio- ja televisiotyötä. == Lähteet == Luokka:Suomalaiset toimittajat Luokka:Suomenruotsalaiset henkilöt Luokka:Vuonna 1943 syntyneet Luokka:Vuonna 2012 kuolleet
College of Micronesia-FSM

College of Micronesia-FSM on Mikronesian liittovaltiossa toimiva julkinen korkeakoulu.College of Micronesia-FSM US News Education, viitattu 7.12.2023 College of Micronesia-FSM perustettiin vuonna 1963 nimellä Micronesian Teacher Education Center. Korkeakoululla on Palikirissa Pohnpein osavaltiossa toimiva kansallinen kampus. Korkeakoulu muodostuu siitä ja eri osavaltioissa sijaitsevista alueellisista kampuksista.Historical Reference College of Micronesia-FSM, viitattu 7.12.2023 2020-luvun alussa College of Micronesia-FSM myönsi oppiarvoja ja sertifikaatteja 31:ssä eri oppiaineessa. Opiskelijamäärä oli 1 861, ja uusia opiskelijoita hyväksyttiin pääsymaksua vastaan. == Lähteet == == Aiheesta muualla == * Viralliset sivut Luokka:Mikronesian federaatio Luokka:Korkeakoulut
Sara McLanahan

Sara Frances McLanahan (o.s. Smith; 27. joulukuuta 1940 Tyler, Texas – 31. joulukuuta 2021 Manhattan, New York, New York) oli yhdysvaltalainen sosiologi.Annabelle Williams, Sara McLanahan, Who Studied Single Motherhood, Dies at 81 The New York Times 19.1.2022, viitattu 7.12.2023 McLanahan syntyi paikallista öljy-yhtiötä johtaneen Norman Smithin ja kotiäiti Iredell Smithin (o.s. Brown) lapsena. Hän kävi Tylerin Robert E. Lee High Schoolia (sittemmin Tyler Legacy High School). Hän oli myös lahjakas pianisti ja vietti yhden kesän opiskellen Aspenin musiikkijuhlilla Coloradossa. Opiskeltuaan Millbrookin Bennett Junior Collegessa McLanahan eteni Smith Collegeen. Siellä hän vietti vuoden, kunnes keskeytti opintonsa vuonna 1962 ja meni naimisiin Ellery McLanahanin kanssa. Pariskunnalle syntyivät lapset Sara, Ellery ja Anna Bell. Perhe muutti Texasin Houstoniin, mutta pariskunta erosi vuonna 1972 ja McLanahanista tuli yksinhuoltaja. Hän palasi opintojen pariin ja valmistui Houstonin yliopistosta kandidaatin arvolla sosiologiassa vuonna 1974. Maisterin ja tohtorin oppiarvonsa sosiologiassa McLanahan suoritti Texasin yliopistossa, Austinissa. Tohtoriohjelman jälkeistä työtä hän teki vuonna 1979 Wisconsinin yliopistossa, johon hän jäi assistant professor -asemassa, kunnes sai siellä täyden professuurin vuonna 1989. McLanahan alkoi keskittyä yksinhuoltajaäitien tutkimiseen. Hän myös tapasi Wisconsinin yliopistossa tutkija Irwin Garfinkelin, jonka kanssa meni naimisiin vuonna 1982. McLanahan siirtyi vuonna 1990 Princetonin yliopistoon, jossa hän oli perustamassa Bendheim-Thoman Center for Research on Child Wellbeingiä. Hän teki miehensä Irwin Garfinkelin ja Columbian yliopiston tutkija Ron Mincyn kanssa tunnetuimman työnsä, Fragile Families and Child Wellbeing Study (1988). McLanahan havaitsi yksinhuoltajuuden yhteyden taloudellisiin ja sosiaalisiin ongelmiin. Hän myös totesi kognitiivisten ja sosiaalisten erojen taustoiltaan eroavien lapsiryhmien välillä olleen suurenemassa. Hän edistikin julkisia mielenterveyspalveluita ja kaikille lapsille saavutettavissa olevaa terveydenhuoltoa. McLanahanin julkaisujen joukossa on myös teos Growing Up With a Single Parent (1995). McLanahan tuli vuonna 2019 valituksi Yhdysvaltain taide- ja tiedeakatemian jäseneksi.Sara McLanahan American Academy of Arts and Sciences, viitattu 7.12.2023 Hän kuoli keuhkosyöpään 81-vuotiaana. == Lähteet == Luokka:Yhdysvaltalaiset sosiologit Luokka:Vuonna 1940 syntyneet Luokka:Vuonna 2021 kuolleet
Escuintla

Escuintla on Guatemalan etelärajalla ja Tyynen valtameren rannikolla sijaitseva kunta ja kaupunki. Se on samannimisen departementin pääkaupunki.Historia del Municipalidad de Escuintla Municipalidad de Escuintla, viitattu 7.12.2023 Escuintlan kunnan pinta-ala on 4 384 neliökilometriä ja arvioitu asukasluku noin 200 000\. Sen etäisyys Guatemalan pääkaupunki Ciudad de Guatemalaan on 56 kilometriä. Kaupunki sijaitsee 347 metrin korkeudessa merenpinnan yläpuolella. Nahuat perustivat Escuintlan esikoloniaalisella aikakaudella, jolloin se tunnettiin nimillä Ytzcuintlan ja Escuintepeque. == Lähteet == == Aiheesta muualla == * Viralliset sivut Luokka:Guatemalan kaupungit
Tieteen politisoituminen

Tieteen politisoituminen tarkoittaa tieteen yhdistymistä politiikan pyrkimyksiin. Tieteen ja politiikan suhde on ollut historian saatossa monimutkainen ja jatkuvassa muutoksessa. Perinteisesti tiede ja politiikka on pyritty irrottamaan toisistaan erillisiksi alueiksi, mutta tieteentutkimuksessa on 1970-luvulta lähtien ryhdytty kyseenalaistamaan arvovapauden ja epäpoliittisuuden todellista mahdollisuutta. Tästä näkökulmasta aiheesta on kirjoittanut muiden muassa filosofi Bruno Latour.Esa Väliverronen, Tieteen vastaisku: näkökulmia tieteen ja politiikan suhteeseen Politiikasta.fi 30.11.2020, viitattu 7.12.2023 Muun muassa 1950-luvulla lukuisat fyysikot olivat aktiivisia kannanottajia keskustelussa ydinaseista. Sittemmin tutkijat ovat usein ottaneet kantaa muun muassa ympäristöpolitiikan kysymyksissä ja väestönkasvuun liittyvissä ongelmissa. Fyysikko William Happer on pitänyt tieteen politisoitumista vääjäämättömänä hallitusten rahoittaessa tieteellistä tutkimusta. Hän on katsonut kansanterveyden, kansallisen turvallisuuden ja työllisyyden edistymisen ilmentävän "normaalia politisoitumista", mutta nostanut esimerkiksi vahingollisesta tieteen politisoitumisesta Neuvostoliiton vainot ja Trofim Lysenkon työn.William Happer, Harmful Politicization of Science Hoover Institution, viitattu 7.12.2023 2020-luvulla tutkijoiden poliittisuutta on puolustettu muun muassa Nature-lehden pääkirjoituksessa poliitikkojen haastettua tieteellisten tutkimusten tuloksia muun muassa ilmastonmuutosta ja koronapandemiaa koskevissa asioissa. Esimerkiksi Donald Trumpin ja Jair Bolsonaron esittämiä näkemyksiä näistä aiheista on kritisoitu tieteellisen tiedon väheksynnästä. Yhdysvalloissa useiden muiden tekijöiden ohella tieteen politisoitumisen on arvioitu lisänneen sekä COVID-19-tartuntojen että -kuolemien määrää suhteessa verrokkimaihin.Dorit Reiss, Politicization of Science American Bar Association 14.6.2021, viitattu 7.12.2023 Esimerkkeinä tieteen politisoitumisesta on esitelty myös muiden muassa eugeniikkaPeter Weingart, German Eugenics between Science and Politics The University of Chicago Press 1989, viitattu 7.12.2023 ja älykäs suunnittelu.Politicization Of Science In The United States Union for Reform Judaism 2005, viitattu 7.12.2023 1950-luvulla tupakkateollisuus aloitti pyrkimyksen poliittiseen vaikuttamiseen tuomalla esiin sanomaa epävarmuudesta tupakoinnin haittoihin viitanneista tieteellisistä havainnoista.Allan M. Brandt, Inventing Conflicts of Interest: A History of Tobacco Industry Tactics American Journal of Public Health 01/2012, viitattu 7.12.2023 == Lähteet == Luokka:Tieteenfilosofia Luokka:Politiikka
Charlesjoki

Charlesjoki on Massachusettsin osavaltion itäisissä osissa Yhdysvalloissa sijaitseva joki. Se saa alkunsa Hopkintonista Middlesexin piirikunnan eteläisistä osista ja laskee Bostonin satamaan. Charlesjoen pituus on hieman yli 130 kilometriä, joten se on pisin kokonaan Massachusettsin osavaltion rajojen sisällä virtaava joki.Charles River Britannica, viitattu 7.12.2023 Charlesjoen valuma-alue on 795 neliökilometriä, josta yli 78 neliökilometriä on kosteikkoa. Kosteikossa esiintyy harvinaisia kasvilajeja, kuten appalakkienalppiruusu, arethusa bulbosa ja bolboschoenus fluviatilis. Eläinlajeista siellä esiintyvät muiden muassa koirasalamanteri ja pisarakilpikonna. Charlesjoen Bostonin satamaa lähellä sijaitseva alue on padottu, mutta yhteys satamaan on rakennettu suluilla. 1800-luvun puolessavälissä suuri osa joensuun soisesta alueesta eli Back Baysta täytettiin. Osassa tästä maa-alueesta sijaitsee Bostonin Charlesbank Park. Joella alettiin vuonna 1965 järjestää joka syksy kaksipäiväistä soututapahtuma The Head of the Charlesia. == Lähteet == Luokka:Yhdysvaltain joet Luokka:Massachusettsin maantiede Luokka:Atlanttiin laskevat vesistöt
Diabetologia

Diabetologia on lääketieteen osa-alue, joka tutkii diabetesta sekä sen diagnostiikkaa, hoitoa ja seurantaa.Specialties: Diabetology Ygia Polyclinic Private Hospital, viitattu 7.12.2023 Diabetologiksi kutsutaan lääkäriä tai endokrinologian tutkijaa, joka on saanut erikoiskoulutusta tai hankkinut erityistä ammatillista kokemusta diabeteksesta.Diabetology / Endocrinology Neurospine Hospital & Revine Critical Care Hospital, viitattu 7.12.2023 Suomessa diabetologeja edustaa Suomen Diabetestutkijat ja Diabetologit ry.Suomen Diabetestutkijat ja Diabetologit ry Diabetesliitto, viitattu 7.12.2023 Esimerkiksi Saksassa diabetologin muodollisen pätevyyden osoittaa Saksan diabetesliiton myöntämä sertifikaatti.Diabetologist – a specialist in diabetes Medi.de, viitattu 7.12.2023 Euroopan tasolla diabetologiaa edistää European Association for the Study of Diabetes, joka myöntää muun muassa Claude Bernard -palkintoa tunnustuksena innovatiivisesta johtajuudesta ja elinikäisistä saavutuksista diabeteksen tutkimuksen alalla.Claude Bernard European Association for the Study of Diabetes, viitattu 7.12.2023 Diabetologian alan tieteellisiin julkaisuihin lukeutuvat DiabetologyDiabetology Multidisciplinary Digital Publishing Institute, viitattu 7.12.2023, Journal of DiabetologyJournal of Diabetology Journal of Diabetology, viitattu 7.12.2023 ja European Association for the Study of Diabetesin Diabetologia.General Information – Diabetologia Diabetologia, viitattu 7.12.2023 Diabetologian alan historiaa on käsitelty muun muassa V. Jörgensin ja M. Portan toimittamassa teoksessa Unveiling Diabetes – Historical Milestones in Diabetology (Karger Publishers, 2020).Unveiling Diabetes - Historical Milestones in Diabetology Karger Publishers, viitattu 7.12.2023 Diabetologian uranuurtajiin kuului Elliott P. Joslin, joka muun muassa loi ensimmäisen diabetesrekisterin ja käynnisti diabeteksen epidemiologisen tutkimuksen.Our Founder Joslin Diabetes Center, viitattu 7.12.2023Marvin J Stone, Diabetes mellitus and pernicious anemia: interrelated therapeutic triumphs discovered shortly after William Osler's death National Library of Medicine 13.7.2020, viitattu 7.12.2023 == Lähteet == Luokka:Diabetes Luokka:Endokrinologia
Finn Mattsson

Finn Paul Mattsson (s. 8. tammikuuta 1926 Suoniemi) on suomalainen eläköitynyt yrittäjä ja yritysjohtaja, joka on saanut teollisuusneuvoksen arvonimen. Viitattu 7.12.2023. Mattsson syntyi isännöitsijä Paul Fredrik Mattssonin ja Martta Matilda Kauniston perheeseen ja avioitui 1949 sosionomi Ilmi Kaarina Rautalinin kanssa. Hän kävi kolme luokkaa Tampereen klassillista lyseota 1938–1941 ja suoritti Teknillinen kirjeoppilaitos Tietomiehen vahvavirtateknikon tutkinnon kirjetentit 1948 ja 1950. Mattsson oli Oy Rouhiala Ab:n sähkötyöntekijä 1942–1943, Kouvolan kauppalan sähkölaitoksen sähkötyöntekijä 1943, Oy Siuronkoski Ab:n palveluksessa 1943, Kolsi Oy:n palveluksessa 1943–1944 ja uudelleen Oy Siuronkoski Ab:lla sähköasentaja ja työnvalvoja 1946–1959. Automatiikka-Asentajat Mattsson & K:neiden, sittemmin Automatiikka-Asentajat Mattsson Ky ja vuodesta 1971 Automatiikka-Asentajat Oy, yhtiömies, osakas ja toimitusjohtaja Mattsson oli 1960–1985 ja Instrumentointi Oy:n perustajaosakas ja toimitusjohtaja 1970–1987 ja hallituksen puheenjohtaja 1987–1999. Teollisuusneuvoksen arvonimen Mattsson sai 1996.Nimitykset. Helsingin Sanomat, 11.1.1988, s. 26. Finn Mattsonin jälkeen hänen perustamansa ja Instrumentoinnista Instaksi nimensä muuttaneen perheyrityksen johtoon siirtyi hänen poikansa, myös jääkiekkomaalivahtina tunnetuksi tullut Markus Mattsson. Hän on isänsä tavoin saanut teolllisuusneuvoksen arvonimen. (ei- vapaa) == Lähteet == Luokka:Suomalaiset yritysjohtajat Luokka:Suomalaiset yrittäjät Luokka:Vuonna 1926 syntyneet Luokka:Elävät henkilöt
Lymfedeema

Lymfedeema eli lymfaturvotus on krooninen kudoksen turvotus, joka johtuu häiriytyneestä imuneste- eli lymfakierrosta.Pauliina Hartiala, Imunestekierron häiriö (lymfaturvotus, lymfedeema) Terveyskirjasto 15.12.2021, viitattu 7.12.2023 Lymfedeemassa imunesteen virtaus on estynyt, mikä johtaa turvotukseen yleensä alaraajoissa. Lymfedeema voi kuitenkin ilmetä myös yläraajoissa, kasvoilla, vartalolla tai sukupuolielimissä.Mikä on lymfaturvotus? Terveyskylä 15.8.2018, viitattu 7.12.2023 == Syyt == Kehittyneissä maissa lymfedeema on usein seuraus syöpäsairauden leikkaus- tai sädehoidosta, jonka yhteydessä imusolmukkeita on poistettu. Ylipaino nostaa lymfedeeman riskiä ja voi joissain tapauksissa olla sen ainoa taustatekijä. Lymfedeemaa voivat aiheuttaa myös vammat ja toistuvat infektiot. Harvinaisissa tapauksissa lymfedeema johtuu imusuonten synnynnäisestä, rakenteellisesta poikkeavuudesta, jolloin kyse on primaarisesta lymfedeemasta. Primaarinen lymfedeema on yleisempi naisilla ja ilmenee yleensä alle 35 vuoden iässä. Joissain tapauksissa primaarisen lymfedeeman taustalla ovat perinnölliset syyt. == Oireet == Tavallisin lymfedeeman ensioire on raajan kivuton turvotus ja painon tunne. Lymfedeeman alkuvaiheissa ihoon jää hetkeksi kuoppa sitä painettaessa. Etenevä lymfedeema kuitenkin johtaa kudoksen kovettumiseen ja pysyvään turvotukseen. Tällöin iho tummuu ja paksuuntuu. Samalla ihoon myös ilmaantuu pieniä sidekudosnystyröitä. Kun lymfedeema on kestänyt pitkään, imunestettä voi lisäksi tihkua pienistä haavoista, mikä aiheuttaa kasvaneen taipumuksen infektioihin kuten ruusuun. Nämä tulehdukset vuorostaan pahentavat imusuonijärjestelmän ongelmia. Hoitamattomana lymfedeema voi johtaa elefanttitautiin. == Hoito == Lymfedeeman hoidossa keskeisessä asemassa ovat pysyvä kompressiohoito, dynaamiset lihasharjoitukset, ohjaus ihon paikallishoitoon ja lymfaterapia. Ihon päivittäinen pesu on erityisen tärkeää lymfedeemassa. Lymfaterapian merkitys on täydentävä. Jos lymfedeemaan liittyy ylipaino, on myös laihdutus tärkeässä osassa hoitoa. Jos oireet ovat vaikeita, potilaan raajaa voidaan pienentää rasvaimulla. Hankalissa tapauksissa imuteitä saatetaan myös korjata kirurgisesti. Leikkaushoitoon kuitenkin turvaudutaan vasta muiden menetelmien osoittauduttua tehottomiksi. Merkittävästi ylipainoisilla henkilöillä leikkaushoito ei tule kyseeseen lymfedeeman hoidossa. == Lähteet == Luokka:Sydän- ja verisuonitaudit
Vepsän kielioppi

Vepsän kielioppi on Helsingin yliopiston itämerensuomalaisten kielten professorin Riho Grünthalin laatima ja Suomalais-Ugrilaisen Seuran vuonna 2015 julkaisema vepsän kielioppi, joka on kirjoitettu rakenteellisesta ja funktionaalisesta näkökulmasta. Teos antaa kokonaiskuvan vepsästä ensisijaisesti puhuttua kieltä edustavan aineiston valossa. == Lähteet == == Aiheesta muualla == * Riho Grünthal: Vepsän kieliopin verkkoversio, 2015, Apuneuvoja suomalais-ugrilaisten kielten opintoja varten XVII, Suomalais- Ugrilainen Seura Luokka:Suomalaiset tietokirjat Luokka:Vuoden 2015 kirjat
Jääkylmä

Jääkylmä on Jenny Rostainin kirjoittama, Bazarin kustantama kirja, joka julkaistiin vuonna 2020. Se on jatkoa Tommi Kovasen ja Rostainin kirjalle Kuolemanlaakso (2017), joka kertoo Kovasen aivovammautumisesta jääkiekon SM- liigaottelussa. Kustantajan mukaan Jääkylmä syventää Kovasen kokemuksia elämästä aivovammaisena. == Lähteet == Luokka:Kirjat urheilusta Luokka:Vuoden 2020 kirjat
Ricardo Bressani

Cesar Ricardo Bressani Castignoli (28. syyskuuta 1926 – 30. tammikuuta 2015 Ciudad de Guatemala) oli guatemalalainen ravitsemustieteilijä.Noel W. Solomons, Monica N. Orozco-Figueroa, Dr. Ricardo Bressani, Former Associate Editor of the Food and Nutrition Bulletin: 1926–2015 Sage Journals, viitattu 7.12.2023 ==Elämä ja opinnot== Bressani syntyi italialaisten maahanmuuttajien poikana. Hän suoritti varhaisimmat korkeakouluopintonsa Guatemalassa ja sai sitten maisterin oppiarvon biokemiassa Iowan osavaltionyliopistosta vuonna 1951. Hän väitteli tohtoriksi Purduen yliopistossa Indianassa vuonna 1956. Bressani kuoli sairaskohtaukseen tammikuussa 2015. ==Ura== Bressani työskenteli vuoteen 1991 saakka Väli-Amerikan ja Panaman ravitsemuksen instituutissa (INCAP). Vuonna 1992 hän siirtyi Universidad del Valle de Guatemalaan, ja vuonna 1998 hän perusti Elintarviketieteen ja -teknologian tutkimuskeskuksen (CECTA), jossa hän työskenteli, kunnes jäi eläkkeelle vuonna 2012. Bressani tuli tunnetuksi ratkaisujen kehittämisestä aliravitsemusta vastaan.Edwin Castro, Ángel Elías, El país pierde a dos genios Prensa Libre 31.1.2015, viitattu 7.12.2023 Hän loi 1950-luvulla proteiinilisän Incaparinan. Bressani edisti voimakkaasti käsitystään perinteisen guatemalalaisen ruokavalion tarjoaman proteiinimäärän riittävyydestä terveyden kannalta. Bressani toimi 1990-luvulla viisi vuotta Archivos Latinoamericanos de Nutrición -lehden (ALAN) päätoimittajana. Bressanin nimissä oli yli kolmesataa henkilökohtaista julkaisua lukuisissa kansainvälisissä tiedejulkaisuissa. Bressani oli Yhdysvaltain kansallisen tiedeakatemian ulkomainen kirjeenvaihtajajäsen. ==Palkinnot ja tunnustukset== Bressani sai urallaan lukuisia palkintoja ja tunnustuksia eri maista. Vuonna 1984 Bressanille myönnettiin Maailman kulttuurineuvoston ensimmäinen Albert Einstein -tiedepalkinto Meksikon Monterreyssa. Palkinto myönnettiin hänelle työstä ravitsemustilanteen parantamiseksi Latinalaisessa Amerikassa ja uurastuksesta maatalouden tuotannon parantamiseksi siellä.Dr. Ricardo Bressani World Cultural Council, viitattu 7.12.2023 Vuonna 2003 Bressani sai Danone Instituten kansainvälisen ravitsemuspalkinnon.Dr. Ricardo Bressani, 2003 Awardee Danone Institute, viitattu 7.12.2023 Bressani oli Purduen yliopiston ja Universidad del Valle de Guatemalan kunniatohtori. Hän sai Quetzal- ritarikunnan (Orden del Quetzal) suurristin. == Lähteet == Luokka:Guatemalalaiset henkilöt Luokka:Ravitsemustieteilijät Luokka:Vuonna 1926 syntyneet Luokka:Vuonna 2015 kuolleet
Bombshell

Bombshell voi tarkoittaa seuraavia: * Bombshell (), Victor Flemingin ohjaama elokuva vuodelta 1933 * Bombshell – hiljaisuuden rikkojat (), Jay Roachin ohjaama elokuva vuodelta 2019 * Bombshell, Amy Sue Allen, supersankaritar DC Comicsin sarjakuvissa.
San Antonio (1785)

San Antonio oli Espanjan laivaston vuonna 1785 vesille laskettu San Ildefonso -luokan kaksikantinen 74-tykkinen linjalaiva. == Valmistus == José Romero y Fernández de Landan suunnittelema alus tilattiin Artillero Realilta Cartagenasta. Alus laskettiin vesille 16. heinäkuuta 1785.Winfield et al 2023 s. 157 == Palvelus == Kesäkuussa 1786 oli oli reservissä Cartagenassa. Se vastaanotti 9. lokakuuta 1786 kuninkaallisen määräyksen, jonka mukaan se aseistettaisiin ja pohja kuparoitaisiin. Alus lähti 10. joulukuuta 1787 Cádizista Cartagenaan päällikkönään Antonio Ansoategui ja 31. joulukuuta paluumatkalle Cartagenasta. Se saapui 28. tammikuuta 1788 tarvikekuormassa Cádiziin. Lokakuuhun 1788 alus oli Córdoban koelaivueessa. Se lähti 7. helmikuuta 1788 Cartagenasta. Alus lähti 25. syyskuuta Cartagenasta, minne se palasi 11. lokakuuta. Vuonna 1790 alus oli ankkurissa Cartagenassa. Se saapui 6. marraskuuta 1790 Oraniin kuljettaen joukkoja. Joulukuussa 1790 alus oli Cádizissa Marqués del Socorron laivastossa. Kesäkuussa 1791 alus avusti Oranin sotaretken päättänyttä evakuointia. Oranin sotaretki päättyi maaliskuussa 1792. Vuonna 1793 alus oli Cartagenassa reservissä. Se lähti 11. heinäkuuta 1794 Cartagenasta Gravinan laivastossa Rosas Bayn sotaretkelle ja palasi Cartagenaan 19. tammikuuta 1795. Vuonna 1796 alus liitettiin Lángaran laivastoon Máhonissa. Se lähti 26. syyskuuta 1796 Cádizista Lángaran laivastossa Touloniin, jonne se saapui 31. lokakuuta. Alus palasi 21. joulukuuta Cartagenaan, mistä se lähti 2. helmikuuta 1797 Cádiziin kuljettaen tarvikkeita. Alus osallistui 14. helmikuuta 1797 Cabo de São Vicenten taisteluun, mistä se palasi Cádiziin. Joulukuussa alus siirrettiin Cádizissa reserviin. Alus siirrettiin 1. lokakuuta 1800 allekirjoitetun San Ildefonson sopimuksen mukaisesti Ranskan laivastolle, joka vastaanotti sen 31. maaliskuuta 1801. Alus liitettiin 21. toukokuuta 1801 Toulonissa Ranskan laivastoon nimellä Saint Antoine. Aluksen miehistö koostui espanjalaisista ja ranskalaisista merimiehistä. Britannian kuninkaallisen laivaston HMS Superb valtasi 12. heinäkuuta 1801 aluksen. Vuonna 1807 alus oli proomuna nimellä HMS San Antonio, joka romutettiin 1827. == Lähteet == * === Viitteet === Luokka:San Ildefonso -luokan linjalaivat
Ståle Wikshåland

Ståle Wikshåland (30. kesäkuuta 1953 Stavanger – 18. tammikuuta 2017 Oslo) oli norjalainen musiikkitieteilijä ja -kriitikko. Hän toimi Oslon yliopiston musiikkitieteen laitoksen professorina vuodesta 1988 kuolemaansa saakka. Hän toimi myös musiikkitieteen laitoksen johtajana.Nils E. Bjerkestrand, Ståle Wikshåland Store norske leksikon 21.4.2023, viitattu 7.12.2023 Wikshåland valmistui maisteriksi lopputyöllä Theodor W. Adornosta ja väitteli tohtoriksi Oslon yliopistosta vuonna 1995 väitöskirjalla «...en melodi som unnslipper, en innskrift som består». Studier i Claudio Monteverdi og musikalsk barokk. Wikshåland toimi 1970–1980-luvuilla Ny Musikkin tuotantosihteerinä ja musiikkilehti Balladen toimittajana. Vuosina 1981–1984 Wikshåland oli Henie Onstad Kunstsenterin musiikkikoordinaattori Høvikoddenislla. Hän kirjoitti yli kolmenkymmenen vuoden ajan arvosteluja ja analyysejä sekä vanhasta että uudesta musiikista Dagbladetiin. Hän osallistui myös julkiseen keskusteluun musiikin ja taiteen paikasta yhteiskunnassa. == Lähteet == Luokka:Norjalaiset musiikkitieteilijät Luokka:Norjalaiset professorit Luokka:Oslon yliopiston professorit Luokka:Vuonna 1953 syntyneet Luokka:Vuonna 2017 kuolleet
Suomen kunniamerkit (Tiainen)

Suomen kunniamerkit on Jani Tiaisen kirjoittama ja Apali-kustantamon vuonna 2010 julkaisema tietokirja, joka käsittelee Suomen kunniamerkkejä. Suomen Kunniamerkit -kirja on ensimmäisiä kattavia teoksia Suomen itsenäisyyden ajan kunniamerkeistä ja siten Suomen kunniamerkkien tutkimuksen perusteoksia. Ennen sen julkaisemista Suomen kunnia- ja ansiomerkeistä ei ole tiettävästi aiemmin julkaistu kattavaa tieto- ja hakuteosta, eikä ilmeisesti ulkomaillakaan ole julkaistu vastaavaa teosta. Kirja on runsaasti kuvitettu, ja se käsittelee kaikki Suomen viralliset ritarikunnat ja kunniamerkit sekä laajasti myös vapaus- ja heimosotien harvoin esillä olleita merkkejä. Kirja perustuu yli kymmenen vuoden tutkimukseen, ja se sisältää runsaasti aiemmin julkaisematonta aineistoa. Kirjan tekstiä täydentävät kuvat, ja jokainen kohde on esitetty etu- ja taustapuoleltaan. Lisäksi merkkien erilaisten variaatioiden esittely antaa ensimmäisen kerran tiedot eri aikoina valmistettujen merkkien keskinäisistä eroista. == Lähteet == Luokka:Suomalaiset sotahistorian tietokirjat Luokka:Vuoden 2010 kirjat Luokka:Suomen kunniamerkit
New Yorkin kasvitieteellinen puutarha

New Yorkin kasvitieteellinen puutarha (, NYBG) on New Yorkissa sijaitseva kasvitieteellinen puutarha. Se on Yhdysvaltain suurin kasvitieteellinen puutarha ja on tullut valituksi Yhdysvaltain hallinnon National Historic Landmark -kohteiden listalle.Mission and Overview New York Botanical Garden, viitattu 7.12.2023 New Yorkin kasvitieteellinen puutarha perustettiin vuonna 1891. Perustamista innoitti Nathaniel Lord Brittonin ja hänen vaimonsa Elizabeth Gertrude Brittonin vierailu Englannin Kew Gardensissa vuonna 1888. New Yorkin kasvitieteellisen puutarhan kokoelmissa ja erikoispuutarhoissa on kaikkiaan yli miljoona kasvia. Puutarha järjestää myös koulutusohjelmia ja tekee tutkimustyötä siihen kuuluvan International Plant Science Centerin kautta. New Yorkin kasvitieteellisen puutarhan William and Lynda Steere Herbarium on maailman toiseksi suurin kasvio. Siihen myös kuuluva LuEsther T. Mertz Library puolestaan on läntisen pallonpuoliskon suurin kasvitieteen ja puutarhatalouden alojen kirjasto. New Yorkin kasvitieteellisessä puutarhassa käy vuosittain yli miljoona vierailijaa. New Yorkin kasvitieteellinen puutarha on myöntänyt kultamitaleita erityisistä ansioista kasvitieteessä, puutarhataloudessa ja luonnontieteellisessä koulutuksessa.Gold Medal Recipients New York Botanical Garden, viitattu 7.12.2023 == Lähteet == Luokka:Kasvitieteelliset puutarhat Luokka:New Yorkin rakennukset ja rakennelmat Luokka:New Yorkin puistot Luokka:National Register of Historic Places -kohteet New Yorkin osavaltiossa Luokka:Bronx
San Carlos -luokka

San Carlos -luokka oli Espanjan laivaston kolmen kaksikantisen 80-tykkisen linjalaivan muodostama alusluokka. == Tausta == Vuoden 1752 tykistömääräykset eivät sisältäneet uusia kaksikantisia 80-tykkisiä aluksia, koska ne eivät olleet laivaston hallinnossa suosittuja. Hallinto piti niitä sopimattomina, jos rakennettaisiin sistema inglésin mukaisia aluksia. Vasta vuoden 1766 määräykset palauttivat alustyypin määritykset.Winfield et al 2023 s. 118-119 == Suunnittelu == Kahden ensimmäisen aluksen nimeämisistä annettiin määräys 24. maaliskuuta 1761. Niiden kölit laskettiin 18. huhtikuuta 1764. Kolmas luokan aluksista tilattiin hieman myöhemmin. Kaikki luokan alukset olivat vuodesta 1768 ilman tykkejään reservissä, kunnes ne palautettiin palvelukseen 1799. == Alukset == San Carlos -luokka Nimi (lempinimi) Telakka Kölinlasku Vesille Valmis Kohtalo San Carlos Havanna, Kuuba 18. huhtikuuta 1762 30. huhtikuuta 1765 muutettu kolmikantiseksi 112-tykkiseksi linjalaivaksi 1801 San Fernando Havanna 18. huhtikuuta 1764 24. heinäkuuta 1765 romutettu 1813 San Luis Havanna 25. marraskuuta 1765 30. syyskuuta 1767 riisuttu aseista 1783 alusluettelosta 1789 romutettu 1789 == Lähteet == * === Viitteet === *
Kvantti-Zenon-ilmiö

Kvantti-Zenon-efekti tai kvantti-Zenon-ilmiö (tunnetaan myös nimellä Turingin paradoksi) on kvanttimekaanisten systeemien ominaisuus, joka vähentää hiukkasen tilan muutoksen nopeutta mittaamalla sitä riittävän usein. Joskus tämä efekti tulkitaan seuraavasti: ”Systeemi ei voi muuttua, kun sitä tarkkaillaan.” Systeemin evoluutio voidaan "jäädyttää" mittaamalla se riittävän usein tunnetussa alkutilassaan. Termin merkitys on sittemmin laajentunut, mikä on johtanut teknisempään määritelmään, jossa tilan, esimerkiksi elektronin spinin, aikakehitystä voidaan tukahduttaa muillakin kuin mittauksilla. Kvantti-Zenon-efektissä hiukkasen muutosta voidaan tukahduttaa tai hidastaa mittauksilla, vuorovaikutuksella ympäristön kanssa, stokastisilla kentillä ja muilla tavoilla. Kvantti-Zenon-ilmiön tutkimisen seurauksena on käynyt selväksi, että myös riittävän voimakkaiden ja nopeiden pulssisarjojen käyttäminen sopivalla symmetrialla voi irrottaa järjestelmän sen dekoherenssiympäristöstään. Käytännön sovelluksena kvantti-Zenon-ilmiölle on muun muassa kvanttivirheenkorjaus. Kvantti-Zenon efektillä voidaan tarvittaessa hidastaa kubittien tilojen dekoherenssia. == Katso myös == * Zenonin paradoksit * Kontrafaktuaalinen kvanttilaskenta * Uncomputation , asiayhteys: kvanttilaskennassa käytetty tekniikka, jolla väliaikaiset laskutoimitukset puretaan. == Lähteet == Luokka:Kvantti-informaatiotiede Luokka:Kvanttimekaniikka
Kontrafaktuaalinen kvanttilaskenta

Kontrafaktuaalinen kvanttilaskenta () on menetelmä kvanttikoneen laskennan tuloksen päättelemiseksi ilman, että itse laskentaa suoritetaan aktiivisesti. Tekniikkaan liittyvässä menetelmässä kvanttitietokone asetetaan superpositioon ”ei-käynnissä”- ja käynnissä”-tilojen välillä esimerkiksi kvantti-Zenon-ilmiön avulla. Monen toiston jälkeen ”ei käynnissä”-tila kehittyy lopulliseen arvoon, josta voidaan päätellä laskennan tulokset. == Lähteet == Luokka:Kvantti- informaatiotiede
Tatu (yhdistys)

Tatu on tapaturmaisesti tai potilasvahingon kautta vammautuneiden ja sairastuneiden, alle 30-vuotiaiden, lasten, nuorten, nuorten aikuisten sekä heidän läheistensä tukiyhdistys. Yhdistys järjestää mm. vertaistuellista toimintaa ja kursseja. ==Lähteet== == Aiheesta muualla == * TATU ry:n kotisivut Luokka:Suomalaiset potilas- ja vammaisjärjestöt
Posttraumaattinen amnesia

Postraumaattinen amnesia (PTA), eli vammanjälkeinen muistiaukko, on ajanjakso, jolta aivovammautuneelta henkilöltä puuttuvat yhtenevät muistikuvat. Usein aivovamman saaneilla henkilöillä on vammautumispaikalta jonkinlaisia muistikuvia. Tämän jälkeen heillä on yleensä täysin muistista kadonnut ajanjakso, jonka jälkeen muistot palautuvat vähitellen, kunnes yhtenäiset muistikuvat muodostuvat jälleen. == Aivovammojen luokittelu == Eräs tapa aivovammojen vaikeustason arviointiin on luokittelu PTA:n keston mukaan. Tällöin alle 24 tunnin mittainen muistiaukko viittaa lievään aivovammaan, yli 24 tunnin, mutta alla 7 vuorokauden mittainen muistiaukko keskivaikeaan ja yli 7 vuorokauden mittainen muistiaukko vaikeaan aivovammaan. ==Lähteet== Luokka:Traumat Luokka:Neurologiset sairaudet
Suomen ralli 2017

thumb|Emil Lindholm Saalahden erikoiskokeella Suomen ralli 2017 (virallisesti 69. Neste Rally Finland 2017) oli Rallin MM-sarjan kauden 2017 yhdeksäs osakilpailu, joka ajettiin 27.–30. heinäkuuta. Rallin voittajan keskinopeus oli 126,16 km/h, mikä on kaikkien aikojen toiseksi nopein MM-ralli. == Reitti == Rallissa oli 25 erikoiskoetta, joista tuli yhteensä 314,20 km. Vuoden 2017 WRC-autot olivat lajin historian nopeimpia. Ruotsin rallissa jouduttiin perumaan yhden erikoiskokeen toinen ajokerta turvallisuussyistä liittyen erikoiskokeen korkeaan keskinopeuteen. Tämän vuoksi Suomen MM-rallin reitille määrättiin asetettavaksi shikaaneita. Perjantaina ajettiin kaikkiaan 12 erikoiskoetta, mikä on suurin päivittäinen määrä sitten vuoden 1996 sunnuntain. Rallin vakioerikoiskokeista Mökkiperä, Surkee ja Leustu jäivät nyt pois. Niiden tilalle otettiin muutaman vuoden tauon jälkeen Urria, Laukaa ja Lankamaa. == Kilpailun tapahtumia == Ott Tänak ja Hayden Paddon vaurioittivat autojensa takaosia EK4 Jukojärven alussa. Tänak kärsi rengasrikon ja menetti aikaa, Paddon joutui keskeyttämään. Myös Sebastien Ogier ajoi ulos EK4:llä. Hän ei voinut startata rallin myöhempiin päiviin, koska kartanlukija Julien Ingrassia oli saanut aivotärähdyksen, ja lääkäri suositteli hänelle 15 päivän taukoa kilpailemisesta. EK10 Lankamaalla Esapekka Lappi nousi rallin johtoon. Samalla erikoiskokeella Jari-Matti Latvala osui hidastepaaliin ja Juho Hänninen vaurioitti autonsa takarengasta. Lauantaina Latvala ohitti Lapin, mutta keskeytti Ouninpohjan toisella ajokerralla tekniseen vikaan. Sunnuntaina Teemu Suninen ajoi ulos toiseksiviimeisellä erikoiskokeella Lempäässä ja vaurioitti autoaan. Samalla hän putosi toiselta sijalta neljänneksi. Myös Esapekka Lapilta hajosi vanne samalla erikoiskokeella. Juho Hänninen taisteli sunnuntaina Elfyn Evansia vastaan rallin toisesta sijasta. Evans ohitti Hännisen viimeisellä erikoiskokeella 0,3 sekunnin erolla. == Tulokset == Sija Kuljettaja Kartanlukija Auto Aika Ero Pisteet 1\. Esapekka Lappi Janne Ferm Toyota Yaris WRC 2:39.26,9 25 2\. Elfyn Evans Daniel Barritt Ford Fiesta WRC 2:30.02,9 +36,0 18+4 3\. Juho Hänninen Kaj Lindström Toyota Yaris WRC 2:30.03,2 +36,3 15+1 4\. Teemu Suninen Mikko Markkula Ford Fiesta WRC 2:30.28,4 +1.01,5 12 5\. Craig Breen Scott Martin Citroën C3 WRC 2:30.49,5 +1.22,6 10 6\. Thierry Neuville Nicolas Gilsoul Hyundai i20 Coupe WRC 2:31.00,0 +1.33,1 8+3 7\. Ott Tänak Martin Järveoja Ford Fiesta WRC 2:31.20,5 +1.53,6 6+5 8\. Kris Meeke Paul Nagle Citroën C3 WRC 2:32.39,5 +3.12,6 4 9\. Dani Sordo Marc Marti Hyundai i20 Coupe WRC 2:33.48,4 +4.11,5 2 10\. Mads Østberg Torstein Eriksen Ford Fiesta WRC 2:33.48,1 +4.21,2 1 Lähde:2017 Rally Finland Lähde:2017 Rally Finland Lähde:2017 Rally Finland Lähde:2017 Rally Finland Lähde:2017 Rally Finland Lähde:2017 Rally Finland Lähde:2017 Rally Finland WRC2:n voitti Jari Huttunen. JWRC:n voitti Nicolas Ciamin. WRC Trophyssä ainoa osanottaja Valeriy Gorban keskeytti ulosajoon. == Muuta == * Esapekka Lapin ensimmäinen MM-voitto * Juho Hännisen ensimmäinen palkintopallisijoitus == Lähteet == Luokka:MM-rallikausi 2017 Luokka:Suomen ralli
Tšekin edustajainhuoneen vaalit 2021

Tšekin tasavallan edustajainhuoneen vaalit 2021 (Volby do Poslanecké sněmovny Parlamentu České republiky) järjestettiin 8. lokakuuta – 9. lokakuuta 2021. Vaaleissa valittiin kaikki 200 edustajainhuoneen edustajaa nelivuotiskaudelle. Vaalien äänestysprosentti oli 65,43 %. Vaalien jälkeen Yhdessä (Spolu) koalition johtaja, Kansalaisdemokraattien Petr Fiala valittiin maan uudesi pääministeriksi. Koalitio muodosti hallituksen yhdessä Piraatit ja pormestarit-koalition kanssa. == Tausta == Vuoden 2017 vaalien jälkeen Andrej Babišin johtama keskustapopulistinen ANO-puolue nousi edustajainhuoneen suurimmaksi puolueeksi ja Babiš valittiin maan pääministeriksi. Babišin kautta värittivät Pandoran paperit tietovuodon paljastukset korruptioepäilyistä sekä maan vaikea COVID-19 tilanne. == Tilastot == Tšekin tilastotoimiston mukaan vaaleissa äänioikeutettuja oli 8 275 752 henkilöä, joista 5 414 637 äänesti. 0,68 % annetuista äänistä hylättiin. Koko maan äänestysprosentti oli 65,43 %. == Lähteet == Luokka:Tšekin edustajainhuoneen vaalit Luokka:Vuoden 2021 vaalit
Valot pimeyksien reunoilla

Valot pimeyksien reunoilla on Apulannan single albumilta Kunnes siitä tuli totta. Se julkaistiin omakustanteisesti 18. syyskuuta 2015. Kappaleen on säveltänyt ja sanoittanut Toni Wirtanen. Kappaleen sanoitus äänestettiin Helsingin Sanomissa vuonna 2021 vuosituhannen parhaaksi. Kappale pysyi monta viikkoa radiosoittolistan ensimmäisellä sijalla vuonna 2015. == Kappaleet == == Lähteet == Luokka:Vuoden 2015 kappaleet Luokka:Apulannan kappaleet
Polyoksimetyleeni

thumb|Polyoksimetyleenirakeita Polyoksimetyleeni eli polyasetaali, polyformaldehydi tai POM polyeettereihin kuuluva polymeeri. Sen monomeerinä käytetään formaldehydiä. Polyoksimetyleenillä on useita käyttökohteita. ==Ominaisuudet== Polyoksimetyleeni on termoplastinen polymeeri, jonka molekyylimassa on tyypillisesti 20 000–110 000 g/mol. Sen sulamispiste on 165–175 °C. Polymeerin kiteisyysaste on erittäin korkea, tavanomaisesti 60–85 %. Kiteiden alkeiskoppi on heksagonaalinen. Korkeasta kiteisyysasteesta johtuen polyoksimetyleenille on vaikea määrittää lasisiirtymälämpötilaa. Polymeeriketjussa tapahtuu muutoksia -73 – −60 °C:n ja -13 °C:n lämpötiloissa. Polyoksimetyleenin tiheys on 1,3–1,5 g/cm3. Suuresta kiteisyydestään johtuen yhdiste ei liukene useimpiin orgaanisiin liuottimiin ja liukenee huoneenlämpötilassa vain fluorattuihin liuottimiin, kuten heksafluori- isopropanoliin tai heksafluoriasetoniin. Eräät kuumat pooliset liuottimet liuottavat polyoksimetyleeniä. Polyoksimetyleeni hydrolyysoituu väkevien happojen tai emästen vaikutuksesta ja hajoaa formaldehydiksi noin 220 °C:n lämpötilassa. UV-säteily- ja hapettimienkesto on huono. Mekaanisilta ominaisuuksiltaan polyoksimetyleeni on kovaa, sitkeää, venymätöntä ja säilyttää muotonsa myös kuumennettaessa. Yhdiste on sähköneriste.Fabio Garbassi & Riccardo Po: "Engineering Thermoplastics", teoksessa Kirk-Othmer Encyclopedia of Chemical Technology, John Wiley & Sons, New York, 2001.John B. Starr: "Acetal Resins", teoksessa Kirk-Othmer Encyclopedia of Chemical Technology, John Wiley & Sons, New York, 2000.Michael Haubs, Klaus Kurz & Guenter Sextro: "Polyoxymethylenes", teoksessa Ullmann's Encyclopedia of Industrial Chemistry, John Wiley & Sons, New York, 2012. ==Valmistus ja käyttö== Ensimmäiset polyoksimetyleenipolymeerit syntetisoitiin 1920-luvulla Hermann Staudingerin johtamana, mutta muodostunut polymeeri hajosi helposti kuumennettaessa. Edelleenkehitettyjen stabiilimpien polymeerien kaupallinen valmistus alkoi 1950-luvulla. Polyoksimetyleeniä syntetisoidaan formaldehydistä 40–80 °C:n lämpötilassa. Liuottimena käytetään hiilivetyjä. Reaktiota katalysoivat useat yhdisteet, esimerkiksi amiinit, alkoksidit, fosfiinit ja Lewis-hapot. Stabiilisuuden lisäämiseksi polymeeri esteröidään etikkahappoanhydridin kanssa. Polyoksimetyleenin joukkoon lisätään usein fenolijohdannaisia hapettumisenestoaineiksi, molybdeenidisulfidia tai polytetrafluorieteeniä kitkakertoimen pienentämiseksi ja lasikuitua täyteaineeksi lisäämään vielä jäykkyyttä. Suurin polyoksimetyleenin valmistaja on DuPont. Polyoksimetyleenistä valmistetaan tankoja tai levyjä, jotka prosessoidaan edelleen. Polymeeriä käytetään muun muassa työvälineiden, hammasrattaiden, autojen ja pumppujen osien, sähkötekniikan komponenttien sekä useiden esineiden kuorien valmistamiseen. Polymeerin etuna ovat muun muassa hyvä kulutuksenkesto ja alhainen kitkakerroin. Polyoksimetyleeniä käytetään myös seoksena polyuretaanien kanssa. == Lähteet == Luokka:Polymeerit
Storaksi

Storaksi eli styraksi () on Anatoliassa kasvavasta idänambrapuusta (Liquidambar orientalis) saatu sitkeä, harmahtava, miellyttävänhajuinen palsami. Se on kasvipatologinen tuote, joka sisältää kanelihappoa ja sen estereitä, bentsoehappoa, styrolia, hartsia ynnä muuta. Se vaikuttaa antiseptisesti. Sitä on käytetty lääkkeenä syyhyä vastaan. Kiinteä storaksi (styrax calamitus) on sahajauhon ja storaksin sekoitus. Idänambrapuun keitettyä ja kuivattua kuorta on käytetty katolisissa maissa suitsukkeena. Ennen storaksia koottiin myös Styrax-puista.Stooraksi, Tietosanakirja. Osa 9, palsta 68. Tietosanakirja-osakeyhtiö 1917 ==Lähteet== ==Aiheesta muualla== Luokka:Puu
The Day Before

The Day Before on Fntasticin kehittämä ja Mytonan julkaisema selviytymiskauhupeli. Peli julkaistiin ennakkojulkaisuna 7. joulukuuta 2023. Pelin julkaisun jälkeen julkaisija Mytona on esittänyt anteeksipyynnön ja pelin kehittäjä on vaihtunut. Kaikki viittaukset Fntasticiin on poistettu pelin sivuilta. Kehittäjä Fntastic ilmoitti studion lopettamisesta pian julkaisun jälkeen viitaten pelin "taloudelliseen epäonnistumiseen". Pelin julkaisua lykättiin useaan kertaan. Ennen julkaisua peliä on kutsuttu huijaukseksi ja syytetty muiden pelien kopioimisesta. == Pelaaminen == Peli on avoimeen pelimaailmaan sijoittuva moninpeli. Peli sijoittuu maailmanlopun jälkeiseen muunnelmaan Yhdysvalloista, jossa pandemian jälkeen maailma on joutunut zombien valtaamaksi. == Kehitys == Pelin entisen kehittäjän mukaan sen ei ollut koskaan tarkoitus olla MMO, ja kenelläkään hänen ryhmässään ei ollut tietoa miksi sitä markkinoitiin MMO-pelinä. Fntasticin perustajat irtisanoivat työntekijöitä mikäli nämä olivat eri mieltä. == Vastaanotto == Peli sai IGN:n arvostelussa arvosanaksi 1/10. Arviossa peliä sanottiin pettymykseksi, jossa ei ole lähes mitään ennakkoon luvatuista. Arvion mukaan peli ei ole MMO eikä edes avoimen pelimaailman peli, ja se on hädintuskin selviytymisammuskelu. Peli sai haukkuja muun muassa käyttöliittymästä, elottomasta ympäristöstä, huonosta tekoälystä, sotkuisesta ja hyväksikäytettävästä moninpelistä, turhasta tarinasta ja raivostuttavasta edistymisestä. Peli ei vastaa mitään odotuksia ennakkojulkaisujen tasosta. Steam veti pelin pois myynnistä neljä päivää julkaisun jälkeen, ja Fntastic suljettiin 22. joulukuuta 2023. Pelin serverit sulkeutuvat kokonaan 22. tammikuuta 2023, jolloin peli ei ole enää pelattavissa. == Lähteet == Luokka:Vuoden 2023 videopelit Luokka:Avoimen pelimaailman pelit Luokka:Selviytymiskauhupelit Luokka:Windows-pelit Luokka:Unreal Engine 5 -pelit
Vladimir Iljušin

Vladimir Sergejevitš Iljušin (31. maaliskuuta, 1927 – 1. maaliskuuta, 2010) oli venäläinen koelentäjä. Hän oli Sergei Iljušinin poika. Häneen liitetään niin sanottuun avaruushätään joutumisen tarina. Eräässä niistä italialaiset DX-kuuntelijat olisivat kuulleet hänen lähettämänsä hätäviestin. Tarinan mukaan se johtui hapen loppumisesta Vostok-tyyppisen avaruusaluksen hytissä 1960-luvun alussa. Kenneth Gatland vahvistaa, että kyse on pelkästään tarinasta. Vladimir Iljušin oli siihen aikaan toipumassa liikenneonnettomuudesta, jossa hänen jalkansa loukkaantuivat.Gatland, 1968, s. 111Vladimir Ilyushings Hangzhou Descent Fastbuck.Bandcamp.com Viitattu 7.12.2023. Myöhemmin vuonna 1972 everstiluutnantti Iljušin lensi Suhoin koekonetta Suhoi T-4:ää, ja edellisenä vuonna 1971 kolme venäläistä kosmonauttia kuoli Sojuz 11-aluksessa juuri hapen puutteeseen. Vladimir Iljušinin lopullinen sotilasarvo oli kenraalimajuri. Hänet palkittiin Neuvostoliiton sankarina ja Lenin-palkinnolla. Iljušin ei ilmeisesti koelentänyt muita kuin Suhoin valmistamia sotilaskoneita. Ilmailijana hän saavutti korkeuslennon maailmanennätyksen vuonna 1959. Se oli Su-9-suihkuhävittäjällä tehty 94 659 jalkaa eli 28 852 metriä.Sukhoi-su-9 This Day in Aviation. Viitattu 15.12.2023. ==Lähteet== * Gatland, Kenneth: Avaruuslennot. Suom. Sakari Ahlbäck. S. 126–127. Helsinki, Otava, 1968 ===Viitteet=== Luokka:Neuvostoliittolaiset koelentäjät Luokka:Neuvostoliiton sankarit Luokka:Vuonna 1927 syntyneet Luokka:Vuonna 2010 kuolleet
Vipera darevskii

Vipera darevskii on harvinainen kyykäärmeiden heimoon kuuluva matelija. Kansainvälinen luonnonsuojeluliitto IUCN on määritellyt sen äärimmäisen uhanalaiseksi lajiksi. Sitä on tavattu vain Kaukasuksen alueella. Sen pituus kuonosta peräaukkoon on yli 90 cm, ja häntä lisää vielä käärmeen kokonaispituutta. Vipera darevskii -kyitä on tavattu Kaukasuksella Armeniassa alppiniityllä 2100–2700 metrin korkeudella. Turkissa on tehty varmistamattomia havaintoja kahdessa paikassa, joista toinen on lähellä Georgian rajaa, joten laji saattaa elää myös Georgian puolella. Sen uhanalaisuuteen vaikuttaa kotieläinten, nautakarjan ja lampaiden, laiduntaminen alppiniityillä. == Lähteet == Luokka:Kyykäärmeet Luokka:Uhanalaiset matelijat
Jalkapallo-Säätiö

Jalkapallo-Säätiö (joskus myös Jalkapallosäätiö) on vuonna 1975 perustettu suomalainen säätiö, jonka tarkoituksena on edistää ja kehittää jalkapalloilua Suomessa. Säätiö tukee Suomen Palloliiton toimintaa sekä muita jalkapalloa ja futsalia edistäviä hankkeita, kuten vähävaraisten lasten ja nuorten jalkapallotoiminnan edistämistä. Säätiön puheenjohtajana toimii Katri Mattsson. == Historia == Marraskuussa 1975 Suomen Palloliiton liittohallitus päätti perustaa Jalkapallo-Säätiön. Säätiön peruspääomaksi asetettiin 70 000 markkaa. Säätiön ensimmäinen asiamies oli eversti Erkki Poroila ja hallituksen jäseniksi valittiin mm. vuorineuvos Osmo P. Karttunen, kansanedustajat Antti Pohjonen ja Mauri Miettinen sekä virkamies Jouko Loikkanen. Jalkapallo-Säätiön varallisuus perustuu valtioneuvoston sekä Suomen Valtakunnan Urheiluliiton, Työväen Urheiluliiton ja Palloliiton väliseen sopimukseen, jolla järjestöt luovuttivat omistamansa Veikkauksen osakkeet (kukin 130 kpl) valtion omistukseen. Valtio maksoi sopimuksen mukaisesti 110 000 markkaa osaketta kohden. Kauppahinta suoritettiin myyjille vuosina 1975-80. Palloliiton osuudeksi kauppahinnasta tuli nykyrahaksi muutettuna noin 2,41 miljoonaa euroa. Vuosina 1977-1978 Jalkapallo-Säätiö rakennutti Helsingin Pohjois- Haagaan Kuparitielle ns. "Pallotalon", jossa oli toimisto- ja liiketiloja. Talo vuokrattiin valmistumisensa jälkeen Keskus-Sato Oy:lle (nyk. Sato). Säätiö myi talon 1980-luvun lopussa noin 36 miljoonalla markalla eli noin kuudella miljoonalla eurolla. 2000-luvun vaihteessa Jalkapallo-Säätiö myi omistamiaan asunto-osakkeita ja osakkeita ja investoi Töölön jalkapallostadioniin sekä Eerikkilän urheiluopiston jalkapallohalliin. Palloliiton keskustoimisto Töölön jalkapallostadionilla (nyk. Bolt Arena) on vuokralaisena säätiön omistamissa toimistotiloissa. Tänä päivänä säätiön varallisuus on arvoltaan noin 5,1 miljoonaa euroa. Hieman yli puolet siitä, noin 2,8 miljoonaa euroa, koostuu kiinteistöomaisuudesta eli toimistotiloista ja aitiosta Töölön jalkapallostadionilla, aitiosta Kupittaan jalkapallostadionilla sekä vuokrakäytössä olevasta helsinkiläisestä asuinhuoneistosta. Varallisuudesta noin 2,2 miljoonaa euroa taas koostuu rahastosijoituksista. == Pertti Alaja -rahasto == Vuonna 2017 Jalkapallo- Säätiön yhteyteen perustettiin Palloliiton edesmenneen puheenjohtajan Pertti Alajan toiveesta tämän mukaan nimetty Pertti Alaja -rahasto. Rahaston tehtävänä on tukea vähävaraisten ja syrjäytymisuhan alla olevien lasten ja nuorten jalkapallo- ja futsaltoimintaa. Pertti Alaja -rahasto tukee sekä erilaisia jalkapalloseurojen tukirahastoja että suoraan yksityishenkilöiden hakemia avustuksia. Peruspääomansa lisäksi rahaston toimintaa rahoitetaan lahjoituksista saaduin rahoin. Vuonna 2021 Pertti Alaja -rahasto jakoi 108 500 euron edestä avustuksia. Vuonna 2022 rahasto jakoi 120 000 euron edestä avustuksia. == Lähteet == Luokka:Suomen Palloliitto Luokka:Suomalaiset säätiöt
Vipera orlovi

Vipera orlovi on harvinainen kyykäärmeiden heimoon kuuluva matelija. Kansainvälinen luonnonsuojeluliitto IUCN on määritellyt sen äärimmäisen uhanalaiseksi lajiksi. Sen pituus kuonosta peräaukkoon on noin 53 cm. Pää on vaaleampi kuin muu käärme. Vipera darevskii -kyitä on tavattu Kaukasuksella Mustanmeren rannalla Venäjän Krasnodarin aluepiirin alueella. Sen uhanalaisuuteen on vaikuttanut liiallinen kerääminen lemmikkikauppaa varten. == Lähteet == Luokka:Kyykäärmeet Luokka:Uhanalaiset matelijat